CELEX: 32021D0615(01)
Language: da
Date: 2021-06-04 00:00:00
Title: Kommissionens afgørelse af 4. juni 2021 om udstedelse af licenser til brug af Natura 2000-logoet 2021/C 229/03

15.6.2021   
               
               
                  DA
               
               
                  Den Europæiske Unions Tidende
               
               
                  C 229/6
               
            
         KOMMISSIONENS AFGØRELSE
         af 4. juni 2021
         om udstedelse af licenser til brug af Natura 2000-logoet
         (2021/C 229/03)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 92/43/EØF af 21. maj 1992 om bevaring af naturtyper samt vilde dyr og planter (1), særlig artikel 17, stk. 3,
         under henvisning til Kommissionens beslutning af 19. september 2001 (PV1536) om, at generaldirektørerne og cheferne for tjenestegrenene tildeles beføjelse til at afgøre, om det er nødvendigt at indgive en ansøgning om beskyttelse af intellektuelle ejendomsrettigheder som følge af aktiviteter eller programmer, for hvilke de er ansvarlige, udstedelse af licenser i tilknytning hertil samt erhvervelse, overdragelse, afståelse eller opgivelse af rettigheder, og om, at generaldirektørerne tildeles beføjelse til at foretage administrativ gennemførelse i tilknytning hertil, og
         ud fra følgende betragtninger:
         
                     (1)
                  
                  
                     Det er fastsat i traktatens artikel 191, at Unionens politik på miljøområdet skal bidrage til forfølgelse af bevarelse, beskyttelse og forbedring af miljøkvaliteten, hvilket omfatter bevarelse af naturtyper samt vilde dyr og planter.
                  
               
                     (2)
                  
                  
                     Direktiv 92/43/EØF sigter mod at fremme bevarelse af biodiversiteten ved at træffe foranstaltninger på EU-plan, hvis mål er at bevare og genetablere truede habitater og arter. Europa-Parlamentets og Rådets direktiv 2009/147/EF (2) har til formål at sikre en vidtrækkende beskyttelse af vilde fugle og habitater.
                  
               
                     (3)
                  
                  
                     Direktiv 92/43/EØF og 2009/147/EF er grundlaget for et økologisk net af udpegede naturbeskyttelsesområder, bedre kendt som Natura 2000.
                  
               
                     (4)
                  
                  
                     For at styrke promoveringen af dette økologisk net, blev Natura 2000-logoet designet og godkendt af Habitatudvalget den 15. januar 1996. Rettighedshaveren til Natura 2000-logoet er Den Europæiske Union.
                  
               
                     (5)
                  
                  
                     Natura 2000-logoet anvendes af Kommissionen og medlemsstaterne til at identificere en Natura 2000-lokalitet og øge bevidstheden om nettet.
                  
               
                     (6)
                  
                  
                     Det vil være hensigtsmæssigt at promovere brugen af Natura 2000-logoet til at formidle de fordele, som Natura 2000 kan give de lokale økonomier, opbygge nye partnerskaber mellem forvaltere af lokaliteter, jordejere og -brugere og lokale virksomheder, alt imens kendskabet og støtten til Natura 2000-nettet øges. Det er derfor hensigtsmæssigt at udstede vederlagsfri licens til brug af Natura 2000-logoet.
                  
               
                     (7)
                  
                  
                     For at sikre, at Natura 2000-logoet bruges på en sådan måde, at det effektivt bidrager til bevaringsmålene for Natura 2000-lokaliteter, og at det ikke misbruges, er det er imidlertid nødvendigt at fastsætte vilkår for brugen af »Natura 2000«-logoet —
                  
               VEDTAGET DENNE AFGØRELSE:
         
            Eneste artikel
            På medlemsstatens anmodning kan Kommissionen udstede licens til brug af Natura 2000-logoet i overensstemmelse med den licensaftale, der fremgår af bilaget.
         
         
            Udfærdiget i Bruxelles, den 4. juni 2021.
            
               
                  På Kommissionens vegne
               
               Florika FINK-HOOIJER
               
                  Generaldirektoratet for Miljø
               
            
         
         
            (1)  EFT L 206 af 22.7.1992, s. 7.
         
            (2)  Europa-Parlamentets og Rådets direktiv 2009/147/EF af 30. november 2009 om beskyttelse af vilde fugle (EUT L 20 af 26.1.2010, s. 7).
      
      
         
            BILAG
            til Kommissionens afgørelse om udstedelse af licenser til brug af Natura 2000-logoet
            
               
                  LICENSAFTALE
                  
                     
                  mellem:
                  
                     Den Europæiske Union, repræsenteret ved Europa-Kommissionen, som har sit hovedsæde på adressen Rue de la Loi 200, 1000 Bruxelles, Belgien, og som selv er repræsenteret ved Florika Fink Hooijer, generaldirektør for Generaldirektoratet for Miljø, (i det følgende benævnt »licensgiveren«),
                  og
                  
                     [XXXXXXX] (i det følgende benævnt »licenstageren«).
                  »Licensgiveren« og »licenstageren« benævnes hver for sig som »parten« og under ét som »parterne«.
                  Under henvisning til værket (i det følgende benævnt »det licenserede materiale«):
                  Natura 2000-logoet som illustreret i bilaget, og
                  ud fra følgende betragtninger:
                  Den Europæiske Union (i det følgende benævnt »EU«) mener, at bevarelse, beskyttelse og forbedring af miljøkvaliteten, herunder bevarelse af naturtyper samt vilde dyr og planter, er en væsentlig målsætning af almen interesse, som EU bør forfølge, jf. artikel 191 i traktaten om Den Europæiske Unions funktionsmåde.
                  EU har vedtaget direktiv 92/43/EØF om bevaring af naturtyper samt vilde dyr og planter (1) (i det følgende benævnt »habitatdirektivet«) med det formål at fremme bevarelsen af biodiversiteten ved at træffe foranstaltninger på EU-plan for at bevare og genetablere truede habitater og arter.
                  EU har vedtaget direktiv 2009/147/EF om beskyttelse af vilde fugle (2) (i det følgende benævnt »fugledirektivet«) for at sikre vidtrækkende beskyttelse af vilde fugle og deres habitater.
                  Habitatdirektivet og fugledirektivet er grundlaget for et økologisk net af udpegede naturbeskyttelsesområder, bedre kendt som Natura 2000.
                  For at fremme dette økologisk net blev »Natura 2000«-logoet skabt i overensstemmelse med artikel 17, stk. 3, i habitatdirektivet. Logoet er gengivet i bilaget.
                  Logoet bruges af Europa-Kommissionen og medlemsstaterne til at identificere Natura 2000-lokaliteter.
                  Europa-Kommissionen og de medlemsstater, der er repræsenteret i habitatudvalget, der er oprettet ved artikel 20 i habitatdirektivet, har aftalt at bruge »Natura 2000«-logoet til at formidle de fordele, som Natura 2000 kan give de lokale økonomier. En sådan brug af logoet vil også være med til at opbygge nye partnerskaber mellem forvaltere af lokaliteter, jordejere og -brugere og lokale virksomheder, ligesom den vil øge kendskabet og støtten til Natura 2000-nettet.
                  EU forfægter sin intellektuelle ejendomsret, herunder den ubegrænsede ophavs- og designret til »Natura 2000«-logoet og er villig til at give medlemsstaterne licens til at bruge logoet på de vilkår og betingelser, som er fastsat i nærværende aftale.
                  Parterne er blevet enige om følgende:
                  I.   UDSTEDELSE AF LICENS
                  
                  
                           
                              1.
                           
                           
                              Licensgiveren giver på den i denne aftale fastsatte betingelser licenstageren ikkeeksklusiv, vederlagsfri og betinget ret, som kan gives i underlicens, til at bruge, printe, offentliggøre, gengive, fremvise og inkorporere det licenserede materiale i sammenhæng med Natura 2000-nettet til de formål, der er fastsat i bestemmelse II. Licenstageren kan stille det licenserede materiale til rådighed via ethvert medie, herunder i trykt, digital eller elektronisk form, uden at det berører licensgiverens ophavsret.
                           
                        
                           
                              2.
                           
                           
                              Aftalen er begrænset til licenstagerens territoriale kompetence.
                           
                        Aftalen træder i kraft efter begge parters undertegnelse og er tidsubegrænset.
                  II.   BETINGELSER FOR LICENSEN
                  
                  
                           
                              1.
                           
                           
                              Licenstageren skal bruge det licenserede materiale med henblik på gennemførelse af habitatdirektivet og fugledirektivet, navnlig med hensyn til at:
                              
                                          i)
                                       
                                       
                                          indkredse områder, der er del af Natura 2000-nettet, da disse er udpeget som »særlige bevaringsområder« eller opført på listen over »lokaliteter af fællesskabsbetydning« under habitatdirektivet eller klassificeret som »særligt beskyttede områder« under fugledirektivet, eller
                                       
                                    
                                          ii)
                                       
                                       
                                          indkredse foranstaltninger og tiltag, som direkte kan bidrage til etablering, forvaltning og promovering af Natura 2000-nettet.
                                       
                                    
                        
                           
                              2.
                           
                           
                              Licenstageren kan også bruge det licenserede materiale i forbindelse med varer og tjenester, som:
                              
                                          i)
                                       
                                       
                                          bidrager til at nå bevaringsmålene for specifikke Natura 2000-lokaliteter, forudsat at disse mål er fastsat i overensstemmelse med habitatdirektivet og fugledirektivet, eller
                                       
                                    
                                          ii)
                                       
                                       
                                          stammer helt eller i væsentlig grad fra eller findes på specifikke Natura 2000-lokaliteter og er fuldt ud forenelige med bevaringsmålene herfor, forudsat at disse er blevet fastsat i overensstemmelse med habitatdirektivet og fugledirektivet.
                                       
                                    
                        
                           
                              3.
                           
                           
                              Licenstageren må ikke bruge det licenserede materiale på en måde, der vil være skadelig for formålet med EU-lovgivningen og -politikkerne eller EU-institutionernes omdømme.
                           
                        
                           
                              4.
                           
                           
                              Licenstageren må hverken helt eller delvist registrere det licenserede materiale som et varemærke eller inkorporere det i sit eget varemærke i nogen jurisdiktion.
                           
                        
                           
                              5.
                           
                           
                              Licenstageren afholder alle omkostninger i forbindelse med udøvelse af sine rettigheder i henhold til denne aftale.
                           
                        III.   BETINGELSER FOR UNDERLICENS
                  
                  
                           
                              1.
                           
                           
                              Licenstageren kan give underlicens til brugen af det licenserede materiale på sit område på de samme betingelser som nævnt i bestemmelse II.
                           
                        
                           
                              2.
                           
                           
                              Licenstageren må hverken helt eller delvist tillade tredjeparter at registrere det licenserede materiale som et varemærke eller inkorporere det i deres egne varemærker i nogen jurisdiktion.
                           
                        
                           
                              3.
                           
                           
                              Licenstageren må ikke tillade tredjeparter at bruge det licenserede materiale på en måde, der kan være skadelig for formålet med EU-lovgivningen og -politikkerne eller EU-institutionernes omdømme.
                           
                        IV.   OPHAVSRET
                  
                  
                           
                              1.
                           
                           
                              Ophavsretten til det licenserede materiale tilhører Den Europæiske Union.
                           
                        
                           
                              2.
                           
                           
                              Denne aftale er betinget af, at licenstageren (og eventuelle underlicenstagere) inkluderer en synlig henvisning til licensgiverens ophavsret til det licenserede materiale som følger:
                              © Den Europæiske Union
                           
                        
                           
                              3.
                           
                           
                              Rettighederne tildeles for hele den periode, ophavsretten er gældende. Denne aftale omfatter ikke det europæiske logo og/eller noget som helst varemærke, handelsnavn, logo eller grafisk element tilhørende Den Europæiske Union. Licenstageren gives ingen andre rettigheder.
                           
                        V.   LICENSENS OPHØR
                  
                  
                           
                              1.
                           
                           
                              Hvis licenstageren tilsidesætter sine forpligtelser i henhold til denne aftale, skal parterne drøfte spørgsmålet inden for 20 arbejdsdage efter licensgiverens skriftlige meddelelse. Hvis der ikke findes en løsning inden for en rimelig frist, kan licensgiveren ophæve aftalen ved skriftlig meddelelse.
                           
                        VI.   KRÆNKELSER FRA TREDJEMAND OG HÅNDHÆVELSESFORANSTALTNINGER
                  
                  
                           
                              1.
                           
                           
                              Hvis licenstageren får kendskab til, at tredjepart bruger det licenserede materiale på en måde, der kan være skadelig for formålet med EU-lovgivningen og -politikkerne eller EU-institutionernes omdømme, giver licenstageren øjeblikkeligt licensgiveren skriftlig meddelelse herom.
                           
                        
                           
                              2.
                           
                           
                              Europa-Kommissionen har ret til at træffe de fornødne foranstaltninger mod sådan brug i tæt samarbejde med licenstageren.
                           
                        
                           
                              3.
                           
                           
                              Licenstageren har ret og pligt til at træffe foranstaltninger mod enhver påstået overtrædelse af licensgiverens intellektuelle ejendomsrettigheder over det licenserede materiale, herunder retten til at lægge sag an for krænkelse af ophavsretten, for egen regning og i eget navn.
                           
                        VII.   ADMINISTRATIVE BESTEMMELSER
                  
                  
                           
                              1.
                           
                           
                              Enhver kommunikation mellem parterne med henvisning til gennemførelsen af denne aftale, alle meddelelser og al relevant korrespondance foretages skriftligt og sendes til følgende adressater:
                              Hos Europa-Kommissionen, der handler på Den Europæiske Unions vegne, er den person, som er ansvarlig for gennemførelse af aftalen:
                              [XXXXXXXXXX]
                              Hos licenstageren er den person, som er ansvarlig for gennemførelse af aftalen:
                              [XXXXXXXXXXXXXXX]
                           
                        VIII.   BILÆGGELSE AF TVISTER
                  
                  
                           
                              1.
                           
                           
                              Enhver tvist mellem parterne vedrørende aftalen forsøges i første omgang løst af de personer hos parterne, som er ansvarlige for gennemførelse af aftalen, jf. bestemmelse VII, og bør rejses af den stridende part ved fremsendelse af en meddelelse om de faktiske forhold til den anden part.
                           
                        IX.   DEN FULDE AFTALE
                  
                  
                           
                              1.
                           
                           
                              Vilkårene i denne aftale udgør den fulde aftale mellem parterne for så vidt angår aftalens genstand.
                           
                        
                           
                              2.
                           
                           
                              Enhver ændring af aftalen skal aftales skriftligt mellem parterne og være udformet som et formelt tillæg til aftalen.
                           
                        
                           
                              3.
                           
                           
                              Parterne aftaler desuden, at ingen af dem er bundet af nogen form for repræsentation, aftaler, erklæringer eller tilsagn, som har fundet sted før undertegnelsen af aftalen, hverken mundtligt eller skriftligt, andre end dem, der er udtrykkeligt er blevet indarbejdet i aftalen.
                           
                        X.   GÆLDENDE LOVGIVNING
                  
                  
                           
                              1.
                           
                           
                              Denne aftale er underlagt EU-retten samt, hvis det er nødvendigt, Belgiens nationale lovgivning. Enhver tvist mellem parterne, som ikke kan bilægges i mindelighed, indbringes for Den Europæiske Unions Domstol.
                           
                        
                     Udfærdiget i to eksemplarer i Bruxelles, den ….
                     
                        For Europa-Kommissionen på Den Europæiske Unions vegne:
                        For licenstageren:
                     
                  
               
            
            
               
                  Bilag
                  LICENSERET MATERIALE: NATURA 2000 LOGO
                  
                     
                  © Den Europæiske Union
                  
                     
                  © Den Europæiske Union
               
            
            
               (1)  EFT L 206 af 22.7.1992, s. 7.
            
               (2)  EUT L 20 af 26.1.2010, s. 7.